Rundell Winchester

Rundell Winchester (s. 16. joulukuuta 1993 Point Fortin) on trinidadtobagolainen jalkapalloilija, joka edustaa Veikkausliigassa pelaavaa PS Kemiä. Pelipaikaltaan Winchester on hyökkääjä. Hän on pelannut myös Trinidad ja Tobagon jalkapallomaajoukkueessa.

Winchester aloitti uransa kotimaansa Superliigan Stokely Valessa, jossa hän pelasi vuosina 2011–2012 kahdeksan ottelua onnistuen maalinteossa yhdeksän kertaa.http://www.elitefootball.com/player/rundell-winchester/40850 Vuodet 2012–2014 Winchester edusti saman sarjan Central FC:tä onnistuen maalinteossa 15 kertaa 28 ottelussa. Heinäkuussa 2014 Winchester siirtyi Belgian kolmosdivisioonan CS Viséen, jossa hän pelasi vain puoli vuotta, ennen kuin palasi takaisin Centraliin. Maaliskuussa 2015 hän siirtyi lainalle Yhdysvaltain Major League Soccerin Portland Timbersiin, jossa hänelle kertyi pelejä vain seuran kakkosjoukkueessa United Soccer Leaguessa. Toukokuussa 2016 Winchester solmi 1+1 vuoden mittaisen sopimuksen Suomen Veikkausliigan PS Kemin kanssa.http://www.pskemi.fi/ps-kemille-uusi-vahvistus/  Hän teki veikkausliigadebyyttinsä seuraavana päivänä Vaasan Palloseuraa vastaan.http://us.soccerway.com/players/rondell-winchester/280808/

Winchester debytoi Trinidad ja Tobagon jalkapallomaajoukkueessa lokakuussa 2013 ystävyysottelussa Uutta-Seelantia vastaan.

 Lähteet 

Luokka:Trinidadtobagolaiset jalkapalloilijat
Luokka:Vuonna 1993 syntyneet
Luokka:Elävät henkilöt